Lasse Hegge

Lasse Hegge (født 1949) er en tidligere, norsk offiser og politiker (H).

Hegge var medlem av Verdal kommunestyre 1995–1999 og 2007–2011, i perioden 1995–1999 som Verdals varaordfører, valgt på Høyre, Senterpartiet, Fremskrittspartiet, Venstre, Kristelig Folkeparti og SVs stemmer. Hegge var også medlem av Nord-Trøndelag fylkesting 1999–2003, leder av fylkets rovviltutvalg og styremedlem i KS i Nord-Trøndelag.

Han var offiser i 40 år, tilknyttet materiellforvaltningen. I 1978 ble han beordret fra Garnisonen i Porsanger til Nordenfjeldske Dragonregiment på Rinnleiret. Fra 1988 til 1999 var han major og verkstedsjef ved Rinnleiret tekniske verksted. I 1999 ble han beordret til Hærens forsyningskommando, så til oberstløytnant og stabssjef ved Finnmark regiment.

 Referanser 

Kategori:Høyre-politikere i Nord-Trøndelag
Kategori:Lokalpolitikere i Verdal
Kategori:Norske oberstløytnanter
Kategori:Personer fra Verdal kommune